**Құдай ешқашан өзгермейді**

**екіншісі**

***«Көктегі Әкеміз берген қай нәрсе де игі. Нұр шашқан аспан денелерін жаратқан Ол бізге Өзінің мүлтіксіз жарылқауын жаудырады. Аспан денелерінің көлеңкелері қозғала бергенмен, Құдайда ешқандай тұрақсыздық жоқ.»***

***(Жақып 1:17)***

Құдайдың Өзі: « — Мен, Жаратқан Ие, еш өзгермеймін,” (Малахи 3:6) деп айтқан еді. Киелі кітап Құдайда ешқандай тұрақсыздық жоқ екенін айтады. (Жақып 1:17). Бұл Құдайдың ешқашан да қазіргіден басқаша болмайтынын немесе бұрын қандай болғанынан еш ерекшеленбейтінін білдіреді. Оның негізгі болмысы әр кезде бірдей болып қала береді. Ол тек қана ешқашан өзгермейтін Құдай ғана емес, Ол әділ, бәрін білетін, құдіретті, тірі, қасиетті, адал және сүйіспеншілікке толы Құдай. Құдай бізге деген адалдығында, даналығында және сүйіспеншілігінде еш өзгермейді.

Томас Чишолм жазған, бүгінде сирек естілетін ескі әнде: «Сен өзгермейсің, Сенің жанашырлығын мені тастап кетпейді; Қазір қандай болсаң, мәңгі сондай боласың» деп айтылған.

А.В.Тозер жазғандай, «Құдайдың көңіл-күйі өзгеріп тұрмайды, немесе Оның бізге деген сүйіспеншілігі ешқашан салқындап кетпейді немесе ынта-жігерін жоғалтпайды. Оның күнәға деген көзқарасы, күнәкар адамды бақтан қуып шығарған кездегідей, ал күнәкарға деген көзқарасы мынадай: «Қиналып қатты шаршап-шалдыққандар, Еңселерін тым ауыр жүк басқандар, Менің қасыма келіңдер, бәрің, Жандарыңды Мен рақатқа бөлеймін!» (А. В. Тозер, Қасиетті білу, 60-бет).

Бүгінгі бағдарламаның басында мен Құдайдың өзгермейтін табиғаты әрі жұбанышты, әрі қорқынышты екенін айттым. Көктегі Әкенің сүйіспеншілігінен бас тартқандар үшін қорқынышты шығар, бірақ, Оны сүйетіндер үшін бұл ең үлкен бата мен жұбаныш.

Ән авторы Генри Лайттың былай деп жазғаны таңқаларлық емес: «Мен өз айналамда көптеген өзгерістер мен ыдырауларды көремін; Бірақ, еш өзгермейтін Құдай менімен бірге болады».